Title: Quince planes terroristas
Description: Artistes: Levi Orta, Ignacio García Sánchez, Olalla Gómez, Diego Díez, Guillem Portell, Alán Carrasco, Mawa Tres, Lúa Coderch, Sergio Luna i Yasmina Morán, Bárbara Sánchez, Mario Santamaría, Proyecto Atlas (Miquel García, Sergi Selvas i Isadora Willson), Claudia Pagès, Ely Daou i Jesús Jurado.

L’article 573 del nou Codi Penal aprovat pel PP -sense el suport de cap altra força política- considera delicte de terrorisme la comissió de qualsevol acció duta a terme «amb la finalitat de subvertir l’ordre constitucional o suprimir o desestabilitzar greument el funcionament de les institucions polítiques o de les estructures econòmiques o socials de l’Estat».

Pretesos demòcrates que penalitzen la manifestació, castiguen la vaga, criminalitzen les noves formes de protesta, sancionen la solidaritat, persegueixen la subsistència, consideren la resistència com terrorisme i ataquen la llibertat d’expressió, alhora que eliminen el delicte que implica impedir l’exercici d’aquests drets, dels quals l’Estat en comptes de repressor hauria de ser el garant.

«Quinze plans terroristes» és un projecte col·lectiu que fa servir l’Art com a espai de llibertat des d’on proposar possibilitats per atacar la pròpia llei que penalitza la llibertat d’acció i expressió.